རྒྱས་ཡེ་ནས་རང་ལ་ཡོད་པའི་རང་གདངས་དེ་རིང་མཐོང་བས་ཐོག་མའི་ཀུན་ཏུ་བཟང་པོ་དང་མཉམ་པ་ཞེས་པ་སྟེ།རང་བྱུང་བསྟན་པའི་རྒྱུད་ལས།འདི་ལྟར་སུ་ཡིས་མཐོང་བའི་མི།།ཐོག་མའི
ཀུན་ཏུ་བཟང་པོ་དང་།།སྐལ་པ་ཉིད་ནི་མཉམ་པའོ།།ཞེས་པས་རང་ངོ་རང་གིས་མཐོང་བ་ལ་དགའ་བ་སྐྱེད་ཅིག།རང་གི་རེག་པ་རྡོ་རྗེ་ལུ་གུ་རྒྱུད་སོ་སོ་རང་རིག་གི་དོན་ཡེ་ནས་གནས་པའི་སྣང་བ་དེ་རིང
མཐོང་བ་ཡིན་ནོ།།དེ་ལྟར་ཡང་ཐལ་འགྱུར་ལས།ལུ་གུ་རྒྱུད་ཀྱི་རང་བཞིན་ནི།།རྣམ་པར་རྟོག་པ་ཀུན་དག་པས།།མ་འཁྲུལ་པ་ཡི་སངས་རྒྱས་སོ།།ཞེས་དང་།མངོན་སུམ་རྙེད་པའི་སྐལ
ལྡན་ལས།།ཁམས་གསུམ་འཁོར་བའི་མིངད་མེད་པས།།སྲིད་གསུམ་བདར་ཤ་ཆོད་པའོ།།ཞེས་གསུངས་སོ།།གསུམ་པ་རྗེས་ལ་གཉིས་ལས།དེ་ལྟར་ཉམས་སུ་བླངས་པས་སྣང་བཞི་འཆར་ཚུལ
ངོས་བཟུང་བ་དང་།མཐའ་རྟེན་བཞིའི་མན་ངག་གིས་གོམས་པར་བྱ་བའོ།།དང་པོ་ལ་བཞི་ལས།ཆོས་ཉིད་མངོན་སུམ་གྱི་སྣང་བ་ནི།དེ་ལྟར་གནད་དྲུག་དང་ལྡན་པས།རང་རིག་ཡེ་ཤེས་ཆེན་
པོ་ཡིཿགསལ་གདངས་སྙིང་ལས་མིག་གི་སྒོརཿདཀར་འཇམ་རྩ་ལས་བརྒྱད་དེ་འཐོནཿནམ་མཁར་རྣམ་དག་སྒྲོན་མ་ནིཿའཇའ་འམ་རྨ་བྱའི་མདོངས་འདྲ་འཆརཿདེ་ནང་ཐིག་ལེ་སྟོང་སྔོན་ནིཿ།

མུ་ཁྱུད་ཐིག་ལེ་དུ་མ་འཆརཿདེ་ནང་རྡོ་རྗེ་ལུ་གུ་རྒྱུདཿརྟ་རྔ་མུ་ཏིག་འཕྲེང་འདྲ་འཆརཿཅུང་ཟད་འབར་གཡོ་བྱེད་པའི་ཚུལཿརང་གདངས་རིག་པའི་ངོ་བོ་ཉིདཿཐིག་ལེ
ཉཉག་གཅིག་མཐོང་བ་སྟེཿཆོས་ཉིད་མངོན་སུམ་སྣང་བའོཿཞེས་པ་སྟེ།སྔར་བཤད་པ་ལྟར་སྒོ་གསུམ་གྱི་གནད་གཟིར་ཞིང་།སྒོ་ཡུལ་རླུང་གི་གནད་གསུམ་བསྟུན་པ་སྟེ།དེ་ལྟར་གནད་དྲུག་ལྡན
དུདུ་ཉམས་སུ་བླངས་པས་སོ་སོ་རང་རིག་གི་ཡེ་ཤེས་བདེ་བར་གཤེགས་པའི་ཁམས་སྙིང་ནང་གི་དབྱིང་རྣམ་པར་དག་པའི་སྒྲོན་མ་འོད་ལྔ་ལྷུན་གྲུབ་ཏུ་བཞུགས་པའི་གདངས་དཀར་འང་མ་རྩའི་ལམ་ལས་བརྒྱུད་དེ་རྒྱང
ཞགས་ཆུའི་སྒྲོན་མ་མིག་གི་སྒོར་ཐོན་ནས།ཕྱི་དབྱིངས་ནམ་མཁའ་སྟོང་པའི་དཀྱིལ་དུ་འཇའ་འམ་རྨ་བྱའི་མདོད་ལྟ་བུ་འཆར་ཞིང་།དེའི་ནང་དུ་ཐིག་ལེ་སྟོང་སྒྲོན་མུ་ཁྱུད་ཀྱི་ཐིག་ལེ་དམར་ཟླུམ་མཐེ་བོང་ཙམ་
ལས་གྲངས་གཅིག་གཉིས་སོགས་རིམ་པར་མཆེད་པའི་ནང་དུ།རིག་པ་རྡོ་རྗེ་ལུ་གུ་རྒྱུད་རྟ་རྔ་ལ་མདུད་པ་བཏབ་པའམ།གསེར་སྐུད་དང་།མུ་ཏིག་གི་འཕྲེང་བ་དང་།མེ་ཏོག་གི་རྐུན་པོ་ལྟ་བུ་ཅུང
ཟད་འཕར་གཡོ་འཆར་བས།དེ་ཉིད་ལྟ་སྟངས་ཀྱིས་ཁྲིད་ནས་དབྱིངས་ཀྱི་ར་བར་བཅུག་པ་ལ་གཏད་ནས་བློས་གང་དུའང་མི་འཛིན་ཅིང་།དེའི་ངང་ལས་མི་གཡོ་བར་ཆེ་རེ་བལྟས་པས།ཤེས་རབ།

རང་བྱུང་གི་སྒྲོན་མ་ཁོང་ནས་འཆར་བར་འགྱུར་རོ།།དེལྟར་ཡང་ཐལ་འགྱུར་ལས།ཆོས་ཉིད་མངོན་སུམ་སྣང་བ་ནི།།དབང་པོའི་སྒོ་ནས་ངེས་ཐོན་ནས།།སྤྲིན་མེད་པ་ཡི་མཁའ་ལ་གསལ།ཞེས
གསུངས་ཏེ།ཐིག་ལེ་སུམ་འབྲེལ་གྱི་སྣང་བ་ཚུན་ཆད་མངོན་སུམ་གྱི་སྣང་བ་ཡིན་ལ།དེ་ཡང་གཤིས་དོན་དམ་རིག་པའི་ངོ་བོ་ཉིད་ཀྱི་རང་གདངས་ཐིག་ལེ་ཉག་གཅིག་དབང་པོའི་མངོན་སུམ་གྱིས་མཐོང་།
ཞིང།དེ་ལྟར་མཐོང་བས་ཆོས་ཉིད་ཡིད་དཔྱོད་དང་བྲལ་བར་འགྱུར་ཏེ།དེ་ལས་ཆོས་ཉིད་མངོན་སུམ་སྣང་བ་ཡིས།།ཡིད་དཔྱོད་འཛིན་པའི་ཚིག་ལས་འདས།ཞེས་གསུངས་པའི་ཕྱིར་རོ།།
གཉིས་པ་ཉམས་གོང་འཕེལ་གྱི་སྣང་བ་ནི།དེ་ནས་བརྩོན་པས་བསྒོམས་པ་ལསཿདབྱིངས་རིག་རེས་གསལ་རེས་མི་གསལཿནམ་མཁའི་དབྱིངས་ཐོན་ཐིག་ལེ་ནིཿལྔ་ཚོམས་གསལ་
འཚེར་ལྷུན་སྡུག་འཆརཿཟ་འོག་གུར་ཁྱིམ་ལྟ་བུ་དང་ཿགྱེན་སྒྲེང་རྩིབས་ཤར་ལ་སོགས་པཿཡུལ་སྣང་ཀུན་ཏུ་ཁྱབ་པར་འཆརཿཐམས་ཅད་མི་འགུལ་རང་སར་གནས།དེ་ལས།
ཕྱེད་སྐུ་སྒྲ་རྐྱང་སོགསཿགྲངས་མེད་ལམ་ལམ་ཝལ་གྱིས་གསལཿཕྱི་ཡི་སྣང་རྐྱེད་གྲོགས་སུ་འཆརཿནང་གི་འཁྲུལ་པའི་ཡིད་དཔྱོད་བྲལཿགསང་བ་མི་རྟོག་རང་སར་གནསཿ

ཉམས་སྣང་གོང་འཕེལ་སྣང་བ་སྟེ།འདི་དུས་ཤིབ་ཆོས་ཉིད་ཀྱིཿབར་དོར་མངོན་པར་འཚང་རྒྱའོ།།ཞེས་པ་སྟེ།སྔར་ལྟར་བརྩོན་པས་ཉམས་སུ་བླངས་པས།དབྱིངས་རིག
རེས་གསལ་རེས་མི་གསལ་བ་ལས་རིམ་གྱིས་གོམས་པ་ན་དབྱིངས་རིག་སྨིན་མཚམས་ཀྱི་སོར་བཞི་ལས་དྲལ་ཏེ།ནམ་མཁར་ཐོན་ནས།དབྱིངས་སྣང་འཇའ་འོད།ཟླུམ་འཁྲིགས་ཀྱི་ནང་དུ་ཐིག་ལེ་ལྔ
ཚོམས་གསལ་འཚེར་འབར་བ་དང་བཅས་པ་རྟག་ཏུ་སྣང་ཞིང་འོད་ལྔའི་སྣང་བ་ཟ་འོག་གི་གུར་ཁྱིམ་ལྟ་བུ་དང་།གྱེན་སྒྲེང་།རྩིབས་ཤར།དྲ་བ།པདྨ།མིག་མངས་རིས་སོགས་ཡུལ་སྣང་ཐམས
ཅད་གང་བའི་བར་དུ་ཇེ་རྒྱས་དང་།ཐིག་ལེ་ཡང་མེ་ལོང་དང་ཁམ་ཕོར་དང་།བསེ་ཕུབ་ཙམ་གྱི་བར་དུ་ཇེ་ཆེ་དང་།ལུག་རྒྱུད་ཀྱང་ཇེ་བརྟན་དུ་གྱུར་པ་ལས།ཐིག་ལེའི་ནང་དུ་རྡོ་རྗེ་སེམས་དཔའི
སྐུ་གཙུག་ཏོར་ནས་རིམ་པར་ཕྱེད་སྐུ་དང་།སྐུ་རྐྱང་གི་བར་དུ་གྲངས་མེད་པ་ཡབ་རྐྱང་གི་རྣམ་པར་ཤར་ནས།འགུལ་འཕྲིག་མེད་པར་གནས་ཤིང་།འདི་དག་གི་དུས་ན་ཕྱི་སྣང་བ།ནང་ཕུང་པོ།།
གསང་བ་རྟོག་པ་སྐྱོད་བྱེད་ཀྱི་རླུང་ཟད་པས།ཕྱིའི་སྣང་རྐྱེན་གྲོགས་སུ་འཆར།ནང་འཁྲུལ་པའི་ཡིད་དཔྱོད་དང་བྲལ།གསང་བ་མི་རྟོག་པའི་ངང་ལ་གནས་པ་སྟེ།འདི་ནས་མ་དག་པའི་འཁྲུལ

སྣང་རིམ་གྱིས་ནུབ་ནས།བག་པ་ཡེ་ཤེས་ཀྱི་སྣང་བ་འཆར་བས་གོང་འཕེལ་གྱི་སྣང་བའོ།།དེ་ལྟར་ཡང་ཐལ་འགྱུར་ལས།གོང་དུ་འཕེལ་བའི་ཉམས་སྣང་གིས།།འཁྲུལ་པའི་སྣང་བ་ནུབ་པར་བྱེད།།
ཅེས་གསུངས་ཤིང་།འདི་དུས་ཤི་ན་ཆོས་ཉིད་ཀྱི་བར་དོར་གྲོལ་བར་འགྱུར་རོ།།གསུམ་པ་རིག་པ་ཚད་ཕེབས་ཀྱི་སྣང་བ་ནི།དེ་ནས་བརྩོན་པས་རབ་བསྒོམས་ནཿཐིག་ལེ་མུ་ཁྱུད་ལྔ་ལྡན་དུ་ཥྚ་ཞི་ཁྲོ་
རིགས་བརྒྱ་རིགས་ལྔ་སོགསཿགྲངས་མེད་ཞིང་ཁམས་གང་བར་འཆརཿའདི་དུས་ཤི་ན་ལོངས་སྐུའི་ཞིང་ཿསྒྱུ་ལུས་འོད་ཕུང་ཆེན་པོར་གྲོལཿཉོན་མོངས་རང་གྲོལ་སྒྲིབ་གཉིས་བྲལཿའཁྲུལ་པ
ཀུན་ཟད་ཡེ་ཤེས་རྒྱསཿགདོས་བཅས་ཕུང་པོ་དབྱིངས་སུ་འཆརཿསྐུ་དང་ཞིང་ཁམས་གཏན་ལ་ཕེ་བསཿརིག་པ་ཚད་ཕེབས་སྣང་བའོཿ།ཞེས་པ་སྟེ།དེ་ལྟར་གོམས་པས་ས་རྡོ་རི་བྲག་སོགས་མ་
དག་པའི་སྣང་བ་ཐམས་ཅད་ནུབ་ནས་ལྔ་ལྡན་འོད་ཀྱི་སྣང་བས་འཇིག་རྟེན་གྱི་ཁམས་ཐམས་ཅད་ཁེངས་ཏེ།མུ་ཁྱུད་ལྔ་ལྡན་གྱི་ཐིག་ལེ་རེ་རེའི་ནང་དུའང་།རིགས་ལྔ་ཡབ་ཡུམ་ཟུང་འབྲེལ་གྱི་ཚོམ་བུ་ལྔ་ཚན
གྱི་དཀྱིལ་འཁོར་ཚད་མེད་པས་ཞི་ཁྲོ་རིགས་ལྔ་རིགས་བརྒྱ་ལ་སོགས་པའི་སྣང་བ་འཇིག་རྟེན་གྱི་ཁམས་གང་བལྟས་ཐམས་ཅད་ཁེངས་པར་འཆར་ཞིང་།དེ་དག་གི་ཐུགས་ཀ་ནས་ཤིན་ཏུ་ཕྲ་བའི་འོད་ཀྱི་ཟེར

ཐག་རང་གི་སྙིང་གར་འབྲེལ་པར་སྣང་ལ།དེའི་ཚེ་ཕྱི་ཡུལ་སྣང་ཡེ་ཤེས་སུ་སྣང་བས་ལོངས་སྐུའི་ཞིང་དུ་སྣང་།ནང་སྒྱུ་ལུས་འོད་ཕུང་དུ་གྲོལ་བས་ཟག་བཅས་ཀྱི་འཛིན་པ་དག་དེ་ལྟར
ཕྱི་ནང་གི་རགས་པའི་དངོས་པོ་ཟད་དུས།གསང་བ་རླུང་སེམས་ཚད་ལ་ཕེབས་པས་རིག་པ་གང་ལའང་ཚུད་པའི་རྟགས་སུ་རིག་པ་གཏད་ཀྱང་འགུལ་ཞིང་སྐད་འབྱིན་པ་དང་།ཉོན་མོངས་པ་རང་གྲོལ
བས་ལས་དང་བག་ཆགས་ཀྱི་འབྲེལ་ཆད་དེ།འཁྲུལ་སྣང་ཐམས་ཅད་ནུབ་ནས་ཡེ་ཤེས་ཀྱི་སྣང་བ་རྒྱས་པས་སྤྱན་དང་མངོན་ཤེས་ལ་སོགས་པའི་ཡོན་ཏན་ལ་དབང་འབྱོར་པ་ཐོབ།མདོར་ན་གདོས་བཅས་ཀྱི་
སྣང་བ་དབྱིངས་སུ་དག་ནས་སྐུ་དང་ཞིང་ཁམས་གཏན་ལ་ཕེབས་པ་ནི་རིག་པ་ཚད་ཕེབས་ཀྱི་སྣང་བའོ།།དེ་ལྟར་ཡང་ཐལ་འགྱུར་ལས།རིག་པ་ཚད་ཕེབས་སྣང་བ་ཡིས།སྐུ་གསུམ་རྟོགས་པའི་ལམ
སྣང་འདས།ཞེས་དང་ཀློང་གསལ་ལས་ཀྱང་།རིག་པ་ཚད་ཕེབས་སྣང་བ་ཡིས།ཕྱི་ནང་གཟུང་འཛིན་གདོས་བཅས་གྲོལ།ཞེས་གསུངས་པའི་ཕྱིར་རོ།།བཞི་པ་ཆོས་ཉིད་ཟད་པའི་སྣང་བ
ནི།སླར་ཡང་འབད་པས་ཉམས་བླངས་པསཿསྐུ་དང་ཞིང་ཁམས་ཐམས་ཅད་ཀྱང་།འགག་པ་མེད་པས་ཐ་སྙད་ཀྱིཿགྲུབ་མཐའི་འཛིན་ཆོས་ཐམས་ཅད་དང་ཿཉམས་ཀྱི་འཕེལ་བ་ཀུན་ཟད།།

པསཿགདོས་བཅས་ལུས་ཟད་འོད་དུ་ཡལཿངག་ཟད་གཞོམ་མེད་རང་སྒྲར་ཡལཿའཁྲུལ་པའི་བློ་ཟད་ཆོས་སྐུར་གྲོལཿཐོག་མའི་དབྱིངས་སུ་ལ་ཟླའོཿའདི་ནི་ཆོས་ཉིད་ཟད་པ་སྟེཿབརྩོན
པས་བསྒོམས་ན་ལོ་གསུམ་དང་ཿཟླ་བ་བདུན་ན་འཇའ་ལུས་ཀྱིཿཔའཕོ་མེད་རྡོ་རྗེའི་སྐུ་འགྲུབ་ཅིང་ཿཤེས་པ་སྟེ།སྔར་བཞིན་ཉམས་སུ་བླངས་པས།རིམ་གྱིས་སྣང་བ་ཆོས་ཉིད་ཀྱི་དབྱིངས་
སུ་ཐིམ་ནས།ཆོས་ཉིད་གང་དུའང་བསམ་བརྗོད་བྲལ་བ་ལ་ཆོས་ཉིད་ཟད་པ་ཞེས་བྱ་བ་སྟེ།སྔར་གྱི་རྟགས་རྣམས་ཟད་ནས་ཅད་མེད་དུ་སོང་བ་མ་ཡིན་ཀྱང་།གདོས་བཅས་དང་སེམས་ཀྱི་སྤྲོས་པ་ཟད་དེ།།།
ལུས་སེམས་གཉིས་མེད་འོད་ཀྱི་རང་བཞིན་ཏུ་འདྲེས་པ་ཐུགས་རྗེའི་ཟེར་ཐག་ལ་འདུས་ཏེ།རིགས་ལྔའི་ཐུགས་ཀར་ཐིམ་པས་སློབ་ལམ་མཐར་ཕྱིན་ཏེ།ངོ་བོ་ཀ་དག་གི་སྣང་བ་མཐོང་དུ་ཉེ་བའོ།།ཟད་
ལུགས་ནི།སྐུ་དང་ཞིང་ཁམས་ཀྱི་སྣང་བ་ཐམས་ཅད་ཀྱང་འགྱུར་མེད་རང་གསལ་འཆར་གཞི་མ་འགགས་པས་དོན་ལ་བྲི་གང་མེད་པ་ལས་གདངས་དབྱིངས་སུ་རང་ཐིམ་པའི་ཚེ་སྟོང་མི་སྟོང་དང་འདི་ཡིན་འདི་མི་ན།།
སོགས་ཐ་སྙད་ཀྱིས་བཏགས་པའི་གྲུབ་མཐའི་འཛིན་ཆོས་ཐམས་ཅད་དང་།གདངས་ཕྱིར་གསལ་ཉིད་ནང་དབྱིངས་སུ་ཐིམ་པའི་ཚུལ་གྱིས་ཕྱི་ཉམས་སྣང་གི་འཕེལ་བ་ཀུན་ཟད་ཅིང་།ནད་སྐུ་ལུས་ཟད་དེ

འོད་སྐུར་ཡལ་པས།དེའི་ཚེ་འོད་ཀྱི་ནང་ན་ལག་པའི་སོར་མོ་ཙམ་སྣང་བ་ལས་གཞན་གདོས་བཅས་སུ་སྣང་བ་གང་ཡང་མེད་པ་དང་།ངག་རླུང་ཟད་པས་སྒྲ་ཐམས་ཅད་གཞོམ་མེད་ཀྱི་རང་།།
སྒྲར་ཡལ་བར་འགྱུར་ཞིང་།གསང་བ་གཡོ་བྱེད་ཀྱི་རླུང་ཟད་པས་འཁྲུལ་པའི་བློ་རྟོག་ཚོགས་ཀྱི་ཉོན་མོངས་པ་ཐམས་ཅད་རང་དག་ནས་གཞོན་ནུ་བུམ་པ་སྐུའི་ཞིང་དུ་གྲོལ་ཏེ།ཐོག་མའི་གཞི་དབྱིངས་
སུ་ལ་ཟླ་བའོ།།དེའི་ངང་ལས་རྟེན་དེ་ཉིད་ཀྱིས་འགྲོ་དོན་མཛད་ན།འཕོ་བ་ཆེན་པོའི་སྐུ་ཆུ་ཟླ་ལྟ་བུར་བཞེངས་ནས།སྐྱེ་བ་དང་འཇུག་པ་ལ་དབང་བ་གཉིས་ཀྱིས་དོན་མཛད་དོ།།དེ་ལྟར་ཡང
ཐལ་འགྱུར་ལས།ཆོས་ཉིད་ཟད་པའི་སྣང་བ་ཡིས།།ཁམས་གསུམ་འཁོར་བའི་རྒྱུན་ཐག་གཅོད།ཅེས་དང་།ཆོས་ཉིད་ཟད་པའི་སྣང་བ་ནི།།ཉམས་ཀྱི་སྣང་བ་སྟོངས་ནས་ནི།།ལུས་ཟད
དབང་པོའི་ཡུལ་ཡང་ཟད།།རྟོག་ཚོགས་འཁྲུལ་པ་ལས་གྲོལ་ནས།།བརྗོད་བཞིའི་ཚིག་དང་བྲལ་བའོ།།ཞེས་དང་།དེ་ལྟར་ལུས་འབྱུང་རྒྱུན་ཆད་ནས།།ཟག་བཅས་ཕུང་པོ་མི་སྣང་བར།།
ཚེ་འདི་ཉིད་ལ་འཚང་རྒྱའོ།།ཞེས་སོ།།འདི་ནི་ཆོས་ཉིད་ཟད་པའི་སྣང་བ་ཡིན་ཏེ།ལམ་འདི་ལ་ཞུགས་ནས་བརྩོན་པ་རབ་ཀྱིས་བསྒོམས་ན་ལོ་གསུམ་དང་ཟླ་བ་བདུན་གྱི་དུས

ལས་མི་འདའ་བར།ཕྱི་སྣང་བ།ནང་སྒྱུ་ལུས།གསང་བ་ཉོན་མོངས་པའི་རྟོག་ཚོགས་ཐམས་ཅད་རིག་པའི་གཤིས་ཐོག་ཏུ་དེངས་ནས་འཇའ་ལུས་འཕོ་མེད་རྡོ་རྗེའི་སྐུ་མངོན་དུ་མཛད་པ་ཡིན་ནོ།།གཉིས
པ་མཐའ་རྟེན་བཞིའི་མན་ངག་གིས་གོམས་པར་བྱ་བ་ལ་བཞི་སྟེ།མི་འགུལ་བ་གསུམ་ལ་གཞི་བཅའ་བ།སྡོད་པ་གསུམ་གྱིས་ཚད་བཟུང་བ།ཐོབ་པ་གསུམ་གྱིས་གཟེར་གདབ་པ།གདིང
ངབབཞིས་གྲོལ་ཆོད་བསྟན་པའོ།།དང་པོ་ནི།མི་འགུལ་གསུམ་ལ་གཞི་བཅས་པསཿཞེས་པ་སྟེ།ལུས་མི་འགུལ་བ་བཞུགས་སྟངས་གསུམ།མིག་མི་འགུལ་བ་གཟིགས་སྟངས་གསུམ།
རླུང་རིག་མི་འགུལ་དལ་ཞིང་སླད་མེད་པས་དབྱིངས་སྣང་ལས་མི་འདའ་བ་སྟེ།འདི་གསུམ་སྤྱིར་ཉམས་ལེན་དང་མ་བྲལ་བ་དང་།ཁྱད་པར་ཆོས་ཉིད་མངོན་སུམ་གྱི་དུས་སུ་གཅེས་སོ།།
གཉིས་པ་ནི།སྡོད་པ་གསུམ་གྱིས་ཚད་བཟུང་སྟེ།ཞེས་པ་སྟེ།དེ་ལྟར་བསྒོམས་པས་ཕྱི་སྣང་བསྡོད་པ་རྐྱེན་ངན་གྲོགས་སུ་འཆར་ནང་ཕུང་པོ་སྡོད་པས་འཁྲུལ་པའི་བྱ་བ་དང་བྲལ།གསང
པ་རླུང་སེམས་སྡོད་པས

རྣམ་རྟོག་རང་འགགས་སུ་འགྲོ་སྟེ།འདི་དག་གཙོ་བོར་ཉམས་གོང་འཕེལ་གྱི་དུས་སུ་གཅེས་སོ།།འདི་དུས་ཚད་རྨི་ལམ་གྱིས་བཟུང་བ་དང་།རྟགས་ལུས་ངག་ལ་འཆར་བ
གཉིས་འབྱུང་སྟེ།དང་པོ་རྨི་ལམ་བཟང་པོ་རྨི།བར་དུ་རྨི་ལམ་ཟིན།ཐ་མར་འོད་གསལ་གྱི་དབྱིངས་སུ་ནུབ་ནས་རྨི་ལམ་རྒྱུན་ཆད་དོ།།རྟགས་ནི།ཆོས་ཉིད་མངོན་སུམ་གྱི་དུས་ན།ལུས
རུས་སྦལ་མཁར་གཞོང་དུ་བཅུག་པ་ལྟ་བུ།ངག་ལྐུག་པ་ལྟ་བུ།སེམས་བྱ་རྙི་ལ་ཟིན་པ་ལྟ་བུའོ།།ཉམས་གོང་འཕེལ་གྱི་དུས་སུ།ལུས་སྐྱེས་བུ་ནད་ཀྱིས་ཐེབས་པ་ལྟ་བུ།ངག་སྨྱོན་པའི
ཚིག་ལྟ་བུ།སེམས་རྩི་དུག་གིས་ཐེབས་པ་ལྟ་བུའོ།།རིག་པ་ཚད་ཕེབས་ཀྱི་དུས་དུ།ལུས་གླང་པོ་ཆེ་འདམ་དུ་ཚུདཔ་ལྟ་བུ།ངག་གྲུལ་བུམ་གྱི་ཕུག་གུ་ལྟ་བུ།སེམས་རིམས་ནད
བྱང་བའི་སྐྱེས་བུ་ལྟ་བུ།ཆོས་ཉིད་ཟད་པའི་དུས་སུ།ལུས་པར་སྣང་གི་འཇའ་ཚོན་ལྟ་བུ།དག་བྲག་ཆའི་སྒྲ་ལྟ་བུ།སེམས་ན་བུན་པར་སྣང་ལ་དངོས་སུ་ཉེ་བ་ལྟ་བུའོ།།གསུམ་པ་ནི།ཐོབ
པ་གསུམ་གྱིས་གཟེར་ཐེབས་ནསཿཞེས་པ་སྟེ།ཕྱི་སྣང་བ་ལ་དབང་ཐོབ་པས་སྣང་རྐྱེན་ཞིང་ཁམས་སུ་གྲོལ།ནང་སྒྱུ་ལུས་ལ་དབང་ཐོབ་པས་གདོས་བཅས་ཀྱི་ལུས་འོད་གསལ་དུ་གྲོལ།གསང་བ

རླུང་སེམས་ལ་དབང་ཐོབ་པས་ཉོན་མོངས་པ་ཡེ་ཤེས་སུ་གྲོལ་ལོ།།འདི་དག་གཙོ་བོར་རིག་པ་ཚད་བེབས་ཀྱི་དུས་ན་འབྱུང་ངོ་།བཞི་པ་ནི།རེ་དོགས་མཚན་མ་ཀུན་དག་ནས།ཆོས་དབྱིངས་རང
ས་ཟིན་པར་འགྱུར།ཿཞེས་པ་སྟེ།ཡར་སངས་རྒྱས་ཐོབ་ཏུ་རེ་བ་དང་།མ་ཐོབ་ཀྱི་དོགས་པ་དང་།མར་འཁོར་བ་ལ་ལྷུངས་ཀྱི་དོགས་པ་དང་།མི་ལྟུང་དུ་རེ་བ་བཞི་ལས་གྲོལ་བ་སྟེ།རིན་ཆེན་
སྤུངས་པའི་རྒྱུད་ལས།མི་འགྱུར་ལྟ་བའི་གདིང་ཆེན་བཞིས།།མི་ལྡོག་ཡེ་ཤེས་ཚད་ཀྱང་བཟུང་།ཞེས་སོ།།དེ་ལྟར་ཉམས་ལེན་དངོས་གཞི་ལ་ཞུགས་པ་ནས་བརྩམས་ཏེ།བརྩོན་འགྲུས
རབ་ཀྱིས་ལོ་གསུམ་དང་ཟླ་བ་བདུན་ནམ་གཅིག།འབྲིང་གིས་ལོ་ལྔ་དང་ཟླ་བ་ལྔ་ཞག་དྲུག།ཐ་མས་ཀྱང་ལོ་བདུན་དང་ཟླ་བ་བཅུ་གཅིག་ན་ཆོས་ཉིད་གདོད་མའི་ས་ལ་ལྷག་མེད་གྲོལ་ནས་རང་ས་ཟིན
པར་ར་གགདོན་མི་ཟ་བ་ཡིན་ནོ།།དེ་དག་གིས་དབང་པོ་རབ་ཚེ་འདིར་གྲོལ་ཚུལ་བསྟན་པ་སྟེ།འབྲིང་བར་དོར་གྲོལ་ཚུལ་དང་།ཐ་མ་རང་བཞིན་སྤྲུལ་སྐུའི་ཞིང་དུ་གྲོལ་ཚུལ་རྣམས་ནི་རྫོགས་པ་ཆེན་པོའི།།
མན་ངག་སྤྱི་ལྟར་ཤེས་པར་བྱའོ།།དེ་ལྟར་མཆོག་གསང་མན་ངག་གནད་ཀྱི་དོན།།གསལ་བྱེད་མངོན་སུམ་འོད་གསལ་འཁོར་ལོ་ཡིས།།སྲིད་པའི་སྡུག་བསྔལ་དྲ་བ་རབ་བཅད་ནས།།འགྲོ

ཀུན་གདོད་མའི་ཞིང་ལ་གྲོལ་བར་ཤོག།ཅེས་རྡོར་སེམས་ཐུགས་ཀྱི་སྒྲུབ་པའི་ཁྱད་པར་གྱི་རྫོགས་རིམ་སྣང་བཞིའི་མན་ངག་གི་དོན་གསལ་བར་བྱེད་པའི་ཁྲིད་ཡིག་མངོན་སུམ་འོད་གསལ་འཁོར
ལོ་ཞེས་བྱ་བ་འདི་ནི་ཇོ་བསྟན་དགེ་སློང་སྤོང་བ་པ་བསོད་ནམས་མཐའ་ཡས་ཀྱི་གསུང་ངོར་གཏེར་ཆེན་ཆོས་ཀྱི་རྒྱལ་པོའི་བཀའ་དྲིན་གྱིས་འཚོ་བའི་གཉིས་ཀྱི་དགེ་སློང་རྨོངས་པ་དྷརྨ་ཤྲཱིས་སྦྱར་བ